
ŠIAULIŲ MIESTO SAVIVALDYBĖS ADMINISTRACIJA
ŽEMĖS VALDYMO SKYRIUS 

SPRENDIMO
DĖL ŠIAULIŲ MIESTO SAVIVALDYBĖS TARYBOS 2024 M. SPALIO 3 D. SPRENDIMO NR. T-405 „DĖL TEIKIMO PARDUOTI ATVIRO AUKCIONO BŪDU KITOS PASKIRTIES VALSTYBINĖS ŽEMĖS SKLYPĄ, ESANTĮ MĖLYNIŲ G. 5, ŠIAULIŲ MIESTE“ PAKEITIMO



2024 m. __________ d.
Šiauliai


Sprendimo projekto tikslas – pripažinti Šiaulių miesto savivaldybės tarybos 2024 m. spalio 3 d. sprendimo Nr. T-405 „Dėl teikimo parduoti atviro aukciono būdu kitos paskirties valstybinės žemės sklypą, esantį Mėlynių g. 5, Šiaulių mieste“ (toliau – Sprendimas), 3 dalį netekusia galios. Sprendimo punktas pripažintinas netekusiu galios atsižvelgiant į Nacionalinės žemės tarnybos prie Aplinkos ministerijos raštą ir įgyvendinant Lietuvos Respublikos žemės įstatymo, Lietuvos Respublikos civilinio kodekso, Valstybinės žemės sklypų pardavimo ir nuomos aukcionų organizavimo taisyklių, patvirtintų Lietuvos Respublikos Vyriausybės 2014 m. kovo 19 d. Nutarimu Nr. 261 „Dėl Valstybinės žemės sklypų pardavimo ir nuomos aukcionų organizavimo taisyklių patvirtinimo” (toliau – Taisyklės) nuostatas.  

Šiuo metu galiojančio Sprendimo 3 dalyje nustatytos žemės sklypo pardavimo atvirojo aukciono sąlygos (rengiant pastato techninį projektą, privaloma suprojektuoti geriamojo vandens tiekimo ir nuotekų šalinimo tinklų prijungimą prie įrengtų skirstomųjų geriamojo vandens tiekimo tinklų nuo jų įvado ir prie nuotekų šalinimo tinklų nuo jų išvado iki pastato savo Žemės sklype pagal išduotas inžinerinių tinklų ir susisiekimo komunikacijų savininkų (valdytojų) ar naudotojų prisijungimo sąlygas; įgyvendinant pastato techninį projektą, privaloma prisijungti prie Savivaldybės inžinerinės infrastruktūros skirstomųjų geriamojo vandens tiekimo ir nuotekų šalinimo tinklų, suprojektuotų, kaip nurodyta šio sprendimo 3.1 papunktyje; rengiant pastato techninį projektą, privaloma suprojektuoti susisiekimo infrastruktūrą (gatvė ir jos elementai, privažiavimo kelias, nuovaža, takas ar kiti transporto statiniai), reikalingą pastatui funkcionuoti; įgyvendinant pastato techninį projektą, privaloma prisijungti prie esamos susisiekimo infrastruktūros, suprojektuotos, kaip nurodyta šio sprendimo 3.3 papunktyje) pagal Žemės įstatymo, Lietuvos Respublikos civilinio kodekso, Taisyklių nuostatas nėra pirkimo – pardavimo sandorio objektas, todėl tokios sąlygos negali būti nustatomos.

Nenumatoma.

Priėmus sprendimą neigiamų pasekmių nenumatoma. Pardavus žemės sklypą, vadovaujantis Kitos paskirties valstybinės žemės sklypų pardavimo ir nuomos taisyklių, patvirtintų Lietuvos Respublikos Vyriausybės 1999 m. kovo 9 d. nutarimu Nr. 260 „Dėl Kitos paskirties valstybinės žemės sklypų pardavimo ir nuomos taisyklių patvirtinimo“ 112 punktu, 34.1.2 papunkčiu, nuo pardavimo kainos atskaičius parduoto žemės sklypo kainos dalį, kurią sudaro žemės sklypo teritorijų planavimo dokumento ar žemės valdos projekto, žemės sklypo plano su nustatytais žemės sklypų ribų posūkio taškais ir riboženklių koordinatėmis valstybinėje koordinačių sistemoje parengimo, taip pat aukciono organizavimo išlaidas, į Šiaulių miesto savivaldybės biudžetą bus pervesta 50 procentų parduoto Žemės sklypo vertės.

Priėmus sprendimą, teisės aktai nekeičiami ir nepripažįstami negaliojančiais.

Sprendimui įgyvendinti priimti papildomų teisės aktų nereikia.

Papildomų biudžeto lėšų nereikės.

Antikorupcinio vertinimo pažyma nepridedama.
Sprendimo projektą parengė Šiaulių miesto savivaldybės administracijos Žemės valdymo skyrius. Tiesioginis rengėjas − skyriaus vyr. specialistė Deimantė Jurgelytė, tel. 8 41 509 585.

Numatomo teisinio reguliavimo poveikio vertinimas neatliekamas, nes sprendimo projektu nėra numatoma reglamentuoti iki tol nereglamentuotus santykius ar iš esmės keisti teisinį reguliavimą. 



Vedėjo pavaduotoja, pavaduojanti skyriaus vedėją	            Rima Mazuraitienė




